CELEX: 32014R0970
Language: lt
Date: 2014-09-12 00:00:00
Title: 2014 m. rugsėjo 12 d. Komisijos įgyvendinimo reglamentas (ES) Nr. 970/2014, kuriuo iš dalies keičiamas Reglamentas (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės  Tekstas svarbus EEE

13.9.2014   
            
            
               LT
            
            
               Europos Sąjungos oficialusis leidinys
            
            
               L 272/11
            
         KOMISIJOS ĮGYVENDINIMO REGLAMENTAS (ES) Nr. 970/2014
   2014 m. rugsėjo 12 d.
   kuriuo iš dalies keičiamas Reglamentas (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (pagrindų reglamentą) (1), ypač į jo 11 straipsnį,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 551/2004 dėl bendro Europos dangaus oro erdvės organizavimo ir naudojimo (oro erdvės reglamentą) (2), ypač į jo 6 straipsnį,
   kadangi:
   
               (1)
            
            
               Reglamente (EB) Nr. 551/2004 nustatyta, kad tinklo funkcijų tikslas – gerinti bendrus oro eismo valdymo (OEV) tinklo veiklos rezultatus ir remti nacionalinio ir funkcinių oro erdvės blokų lygmenų iniciatyvas;
            
         
               (2)
            
            
               pagal Komisijos reglamentą (ES) Nr. 677/2011 (3) Komisija iki 2013 m. gruodžio 31 d. turėjo peržiūrėti, kaip efektyviai atliekamos tinklo funkcijos, tinkamai atsižvelgdama į veiklos rezultatų plano ataskaitinius laikotarpius. Per pirmąją peržiūrą paaiškėjo, kad reikia tobulinti susijusią reguliavimo sistemą kai kuriose srityse, visų pirma susijusiose su tinklo valdytojo užduotimis, valdymu ir biudžetu, taip pat santykius su trečiosiomis valstybėmis;
            
         
               (3)
            
            
               kad tinklo valdytojas galėtų atlikti jam pavestas užduotis, reikalinga daugiametė darbo programa ir susijęs biudžetas, tinklo valdytojo ir diegimo administratoriaus darbiniai susitarimai ir ad hoc veikla, skirta saugos rizikai tinklo lygmeniu nustatyti. Todėl šiuo atžvilgiu turėtų būti nustatytos atitinkamos priemonės;
            
         
               (4)
            
            
               veiklą vykdančių suinteresuotųjų šalių verslo planuose turėtų būti tinkamai atsižvelgta į tinklo strateginio plano strateginius tikslus. Be to, turėtų būti paaiškinta šio plano priėmimo procedūra;
            
         
               (5)
            
            
               tinklo valdybai rekomendacijas veiklos klausimais turėtų teikti veiklą vykdančių suinteresuotųjų šalių administracijų direktoriai;
            
         
               (6)
            
            
               tinklo valdyba, remdamasi tinklo valdytojo parengtais projektais, parengia galutinę daugiametę tinklo valdytojo darbo programą ir tinklo veiklos rezultatų planą. Šis planas vėliau turi būti perduotas Komisijai pagal Komisijos įgyvendinimo reglamentą (ES) Nr. 390/2013 (4). Be to, tinklo valdyba turėtų teikti nuomonę dėl papildomų funkcijų, kurios galėtų būti pavestos tinklo valdytojui, ir dėl bendradarbiavimo susitarimų su trečiosiomis valstybėmis;
            
         
               (7)
            
            
               kad būtų galima sušvelninti tinklo krizės poveikį, Europos aviacijos krizių koordinavimo padalinys turėtų palaikyti ryšį su valstybiniais ryšių punktais ir atlikti krizių pratybas, skirtas pasiruošti tinklo krizei tikruoju laiku;
            
         
               (8)
            
            
               tinklo valdytojo biudžetas turėtų būti toks, kad jis galėtų įvykdyti veiklos rezultatų plane nustatytus tikslus ir įgyvendinti savo darbo programą. Biudžetas turėtų būti atskirtinas nuo likusio įstaigos, paskirtos veikti kaip tinklo valdytojas, biudžeto, jei ta įstaiga atlieka kitą veiklą;
            
         
               (9)
            
            
               todėl Reglamentas (ES) Nr. 677/2011 turėtų būti atitinkamai iš dalies pakeistas;
            
         
               (10)
            
            
               šiame reglamente numatytos priemonės atitinka Reglamento (EB) Nr. 549/2004 5 straipsniu įsteigto Bendro dangaus komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 677/2011 iš dalies keičiamas taip:
   
               1)
            
            
               4 straipsnio 1 dalis iš dalies keičiama taip:
               
                           a)
                        
                        
                           i punktas pakeičiamas taip:
                           
                                       „i)
                                    
                                    
                                       padėti įvairioms veiklą vykdančioms suinteresuotosioms šalims vykdyti jų prisiimtus įsipareigojimus, susijusius su oro eismo valdymo (OEV) ir (arba) oro navigacijos paslaugų (ONP) sistemų ir procedūrų naudojimu vadovaujantis OEV pagrindiniu planu, ir ypač Europos Parlamento ir Tarybos reglamento (EB) Nr. 550/2004 (5) 15a straipsnio 3 dalyje nurodytais bendrais projektais;
                                    
                                 
                              (5)  2004 m. kovo 10 d. Europos Parlamento ir Tarybos reglamentas (EB) Nr. 550/2004 dėl oro navigacijos paslaugų teikimo bendrame Europos danguje (OL L 96, 2004 3 31, p. 10).“"
						;
                     
                           b)
                        
                        
                           pridedami l–q punktai:
                           
                                       „l)
                                    
                                    
                                       parengti ir atnaujinti darbo programą ir susijusį biudžetą, atsižvelgiant į daugiametį aspektą;
                                    
                                 
                                       m)
                                    
                                    
                                       prisidėti prie SESAR diegimo pagal Komisijos įgyvendinimo reglamentą (ES) Nr. 409/2013 (6), visų pirma jo 9 straipsnio 7 dalies a punktą;
                                    
                                 
                                       n)
                                    
                                    
                                       vykdyti darbo programą ir metinį biudžetą;
                                    
                                 
                                       o)
                                    
                                    
                                       parengti tinklo veiklos rezultatų planą pagal Komisijos įgyvendinimo reglamento (ES) Nr. 390/2013 6 straipsnį;
                                    
                                 
                                       p)
                                    
                                    
                                       nustatyti pavojų veiklos saugai tinklo lygmeniu ir įvertinti susijusią tinklo saugos riziką;
                                    
                                 
                                       q)
                                    
                                    
                                       pateikti Komisijai skrydžių planų analize grindžiamą įspėjimo arba pavojaus signalizavimo sistemą, kad būtų galima stebėti, kaip laikomasi oro vežėjams pagal Europos Parlamento ir Tarybos reglamentą (EB) Nr. 2111/2005 (7) nustatyto draudimo vykdyti veiklą ir (arba) kitų saugos ir saugumo priemonių.
                                    
                                 
                              (6)  2013 m. gegužės 3 d. Komisijos įgyvendinimo reglamentas (ES) Nr. 409/2013 dėl Europos oro eismo valdymo planui įgyvendinti būtinų bendrų projektų apibrėžimo, valdymo struktūrų parengimo ir paskatų sukūrimo (OL L 123, 2013 5 4, p. 1)."
						
                           
                              (7)  2005 m. gruodžio 14 d. Europos Parlamento ir Tarybos reglamentas (EB) Nr. 2111/2005 dėl oro vežėjų, kuriems taikomas draudimas vykdyti veiklą Bendrijoje, Bendrijos sąrašo sudarymo ir oro transporto keleivių informavimo apie skrydį vykdančio oro vežėjo tapatybę bei panaikinantis Direktyvos 2004/36/EB 9 straipsnį (OL L 344, 2005 12 27, p. 15).“"
						
                        
                     
         
               2)
            
            
               5 straipsnis iš dalies keičiamas taip:
               
                           a)
                        
                        
                           2 dalis pakeičiama taip:
                           „2.   Tinklo strateginis planas grindžiamas IV priede pateikiamu orientaciniu šablonu. Tinklo strateginį planą priima Komisija pagal Reglamento (EB) Nr. 549/2004 5 straipsnio 3 dalį po to, kai jo projektą patvirtina tinklo valdyba.“;
                     
                           b)
                        
                        
                           pridedama 5 dalis:
                           „5.   Į tinklo strateginį planą tinkamai atsižvelgia veiklą vykdančios suinteresuotosios šalys.“
                        
                     
         
               3)
            
            
               14 straipsnio 1 dalis papildoma šiuo sakiniu:
               „Įsteigiama darbo grupė, sudaryta iš veiklą vykdančių suinteresuotųjų šalių vykdomųjų direktorių ir (arba) atitinkamų asociacijų atstovų, skirta veiklos rekomendacijoms tinklo valdybai teikti.“
            
         
               4)
            
            
               16 straipsnis iš dalies keičiamas taip:
               
                           a)
                        
                        
                           1 dalis iš dalies keičiama taip:
                           
                                       i)
                                    
                                    
                                       a punktas pakeičiamas taip:
                                       
                                                   „a)
                                                
                                                
                                                   tvirtina tinklo strateginio plano projektą;“
                                                
                                             ;
                                    
                                 
                                       ii)
                                    
                                    
                                       1 dalis papildoma šiais punktais:
                                       
                                                   „o)
                                                
                                                
                                                   tvirtina 4 straipsnio 1 dalies l punkte nurodytą darbo programą ir stebi jos įgyvendinimą;
                                                
                                             
                                                   p)
                                                
                                                
                                                   tvirtina 4 straipsnio 1 dalies o punkte nurodytą tinklo veiklos rezultatų planą;
                                                
                                             
                                                   q)
                                                
                                                
                                                   teikia nuomonę dėl galimų papildomų funkcijų, kurios galėtų būti pavestos atlikti tinklo valdytojui, taikant Reglamento (EB) Nr. 551/2004 6 straipsnio 3 dalį arba 4 dalies c punktą;
                                                
                                             
                                                   r)
                                                
                                                
                                                   tvirtina 22 straipsnyje nurodytus bendradarbiavimo susitarimus.“
                                                
                                             ;
                                    
                                 
                     
                           b)
                        
                        
                           8 dalis pakeičiama taip:
                           „8.   Sprendimus, nurodytus 1 dalies a–d, g, i, l, m ir o–r punktuose, tinklo valdyba priima paprasta narių balsų dauguma.“
                        
                     
         
               5)
            
            
               18 straipsnio 2 dalis pakeičiama taip:
               „2.   Nuolatinius Europos aviacijos krizių koordinavimo padalinio narius sudaro po vieną Tarybai pirmininkaujančios valstybės narės, Komisijos, Agentūros, Eurokontrolės, tinklo valdytojo, kariuomenės, oro navigacijos paslaugų teikėjų, oro uostų ir oro erdvės naudotojų atstovą.“
            
         
               6)
            
            
               19 straipsnio 2 dalis iš dalies keičiama taip:
               
                           a)
                        
                        
                           b punktas pakeičiamas taip:
                           
                                       „b)
                                    
                                    
                                       pagalbą pradedant vykdyti nepaprastosios padėties planus ir koordinuojant jų vykdymą valstybių narių lygmeniu, visų pirma pasinaudojant valstybinių ryšių punktų tinklu;“
                                    
                                 ;
                        
                     
                           b)
                        
                        
                           pridedamas f punktas:
                           
                                       „f)
                                    
                                    
                                       sutartos krizių pratybų programos, kurioje dalyvauja valstybės narės ir veiklą vykdančios suinteresuotosios šalys, vykdymo organizavimą, sąlygų ją vykdyti sudarymą ir (arba) vykdymą, siekiant pasiruošti tinklo krizei tikruoju laiku.“
                                    
                                 
                     
         
               7)
            
            
               22 straipsnis pakeičiamas taip:
               „22 straipsnis
               Santykiai su trečiosiomis valstybėmis
               1.   Tinklo valdytojo veikloje gali dalyvauti trečiosios valstybės ir jų veiklą vykdančios suinteresuotosios šalys.
               2.   Jei nuo tinklo valdytojo tiesiogiai priklauso tinklo veiklos rezultatai, jis gali sudaryti bendradarbiavimo susitarimus su ICAO EUR ir AFI regionuose, kitose nei 2 straipsnio 21 dalyje apibrėžtos trečiosiose valstybėse įsisteigusiais oro navigacijos paslaugų teikėjais.
               3.   Jei nuo tinklo valdytojo tiesiogiai priklauso tinklo veiklos rezultatai, jis, siekdamas geriau atlikti 3 straipsnio 5 dalyje nurodytą ATFM funkciją, gali sudaryti bendradarbiavimo susitarimus su oro navigacijos paslaugų teikėjais, vykdančiais veiklą kituose nei ICAO EUR ir AFI regionuose, jei ta bendradarbiavimo veikla yra tiesiogiai susijusi su tinklo veiklos rezultatų gerinimu.“
            
         
               8)
            
            
               23 straipsnis pakeičiamas taip:
               „23 straipsnis
               Tinklo valdytojo finansavimas ir biudžetas
               1.   Valstybės narės imasi reikiamų priemonių tinklo valdytojui patikėtų tinklo funkcijų finansavimui užtikrinti atsižvelgiant į oro navigacijos mokesčius. Tinklo valdytojas savo sąnaudas nustato aiškiai ir skaidriai.
               2.   Tinklo valdytojo biudžetas yra:
               
                           a)
                        
                        
                           tinkamo dydžio, kad jis galėtų įgyvendinti tinklo valdytojui nustatytus veiklos rezultatų tikslus pagal Komisijos įgyvendinimo reglamento (ES) Nr. 390/2013 6 straipsnį;
                        
                     
                           b)
                        
                        
                           tinkamo dydžio, kad jis galėtų įgyvendinti tinklo valdytojo darbo programą, nurodytą šio reglamento 4 straipsnio 1 dalies l punkte;
                        
                     
                           c)
                        
                        
                           išskirtas į atskiras sąskaitas, jei įstaiga, paskirta veikti kaip tinklo valdytojas, atlieka kitą veiklą, nei nurodyta 4 straipsnyje.
                        
                     3.   Jei tinklo valdytojo einamųjų metų biudžetas nepatvirtinamas, tinklo valdytojas taiko atitinkamas priemones, kad užtikrintų nenumatytiems atvejams skirtų tinklo funkcijų veiklos tęstinumo mechanizmų veikimą.“
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 12 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 96, 2004 3 31, p. 1.
   
      (2)  OL L 96, 2004 3 31, p. 20.
   
      (3)  2011 m. liepos 7 d. Komisijos reglamentas (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir iš dalies keičiamas Reglamentas (ES) Nr. 691/2010 (OL L 185, 2011 7 15, p. 1).
   
      (4)  2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (OL L 128, 2013 5 9, p. 1).